- હરિયાળા પાટનગરને સ્વચ્છતા સર્વેક્ષણમાં ટોચનું સ્થાન અપાવવાના ધ્યેય સાથે મ્યુનિસિપલ કોર્પોરેશન દ્વારા સઘન કામગીરી હાથ ધરવામાં આવી છે. શહેરના મુખ્ય માર્ગોની સાથે આંતરિક માર્ગોને પણ ચકચકાટ રાખવા માટે ખાનગી એજન્સીને જવાબદારી સોંપવામાં આવી છે. એજન્સી દ્વારા આંતરિક માર્ગોની સફાઈમાં લાલિયાવાડી ચાલતી હોવાનું મ્યુનિ. હોદ્દેદારો પોતે સ્વીકારી ચૂક્યા છે. આ પ્રકારના કિસ્સામાં દાખલરૂપ કાર્યવાહી કેમ નથી થતી તેનો જવાબ આપતો એક કિસ્સો બહાર આવ્યો છે. જેમાં શહેરમાં સ્વચ્છતા જાળવવા માટે કામ કરતા કામદારોને વીઆઈપીનું આંગણું ચોખ્ખું કરવા ફરજ પાડવામાં આવી હતી.